Tiltale for forsøg på ulovlig tvang efter straffelovens § 260, stk. 1, nr. 1, jf. § 21, og § 291, stk. 1, samt indbrudstyveri efter straffelovens § 276 a og overtrædelse af straffelovens § 191, stk. 2, jf. s... Vis mere
Ret: Retten i Glostrup (1. instans)
Faggruppe: Straffesag — Almindelig domsmandssag
Sagsemner: Liv og legeme;
Narkotika;
Personlig frihed, fred og ære;

Retten i Glostrup

Udskrift af dombogen

D O M

afsagt den 29. juni 2021

Rettens nr. C8-15933/2019
Politiets nr. 0700-76211-00066-19

Anklagemyndigheden
mod
Tiltalte 1
CPR nr. (Født 1981) og
Tiltalte 2
CPR nr. (Født 1974)

Der har medvirket domsmænd ved behandlingen af denne sag.

Anklageskrift er modtaget den 29. november 2019.

Tiltalte 1 og Tiltalte 2 er tiltalt for

1.
Begge
forsøg på ulovlig tvang efter straffelovens § 260, stk. 1, nr. 1, jf. § 21, og
§ 291, stk. 1,
ved den 6. juni 2019 ca. kl. 02.00 på Adresse 1 i By i forening, efter
forudgående aftale eller fælles forståelse med vold, trussel om vold og
trusler om betydelig skade på gods at have forsøgt at tvinge Forurettede til at
betale et større pengebeløb, idet de tiltalte tildelte Forurettede flere slag i
ansigtet og på kroppen med knyttet hånd, udtalte ”..hent pistolen” , ”vi slår
dine hunde ihjel” , eller lignende udtalelse, mens de forlangte penge af ham,
ligesom de bortskaffede hans nøgler.

2.
Begge
indbrudstyveri efter straffelovens § 276 a,
ved den 6. juni 2019 i tidsrummet fra ca. kl. 13.00 til ca. kl. 14.00 i forening
efter forudgående aftale eller fælles forståelse tillige med en eller flere andre
endnu ukendte medgerningsmænd uberettiget at have skaffet sig adgang til
Adresse 1 i By og for at skaffe sig eller andre uberettiget vinding af have
borttaget genstande fra boligen herunder en elguitar.

3.
Tiltalte 2

Std 75284



side 2

overtrædelse af straffelovens § 191, stk. 2, jf. stk. 1, jf. lov om
euforiserende stoffer § 1, stk. 3, jf. § 3, stk. 1, jf. bekendtgørelse om
euforiserende stoffer § 3, stk. 2, jf. § 27, stk. 1, jf. stk. 2, jf. bilag 1, liste
B, nr. 16,
ved den 18. juli 2019 ca. kl. 08.00 på Adresse 2 i København at have
besiddet 52,10 gram amfetamin med henblik på videresalg.

Påstande

Anklagemyndigheden har nedlagt påstand om fængselsstraf.

Anklagemyndigheden har påstået konfiskation af 52,10 gram amfetamin hos
Tiltalte 2, jf. straffelovens § 75, stk. 2.

Tiltalte 1 har nægtet sig skyldig.

Tiltalte 2 har nægtet sig skyldig.

Forurettede har nedlagt påstand om erstatning på 4.515 kr.

Sagens oplysninger

Der er afgivet forklaring af de tiltalte og af vidnerne Forurettede, Vidne 1,
Vidne 2, Vidne 3 og politibetjent Vidne 4.

Forklaringer er lydoptaget og gengives ikke i dommen.

Af politiattest af 19. september 2019 fremgår, at Forurettede den 12. august
2019 henvendte sig på skadestuen. Det fremgår af politiatte-sten, at
Forurettede har oplyst at være blevet overfaldet den 12. august 2019 i eget
hjem. Det er konstateret, at næsepyramiden hælder mod højre og med
tydelig hump i profil og at der er sket henvisning til Gen-tofte Øre, Næse,
Hals afdeling med henblik på rhinoplastik.

Tiltalte 1 er ikke tidligere straffet af betydning for sagen.

Tiltalte 2 er ikke tidligere straffet af betydning for sagen.

Kriminalforsorgen har oplyst, at Tiltalte 1 er egnet til at modtage en hel eller
delvist betinget dom med vilkår om samfundstjeneste.

Tiltalte 1 har forklaret om sine personlige forhold.

Tiltalte 2 har forklaret om sine personlige for-hold.



side 3

Rettens begrundelse og afgørelse

Vedrørende forhold 1:
Efter bevisførelsen herunder den af Forurettede afgivne forklaring er det
ubetæn-keligt at lægge til grund, at Tiltalte 1 forsøgte at tvinge Forurettede
til at betale et større pengebeløb, samt fratog Forurettede dennes nøgler til
blandt andet huset og i forbindelse hermed tildelte Forurettede et
knytnæveslag på næsen, hvorved næ-sen "knaste" og efterfølgende er
konstateret brækket.

Vidne 1 har forklaret, at hun kunne genkende Forurettedes nøgler, som
Tiltalte 1 stod og viste frem og sagde hun ville have penge for at give
tilbage. Tiltalte 1 talte til en mand, som hun omtalte som "Navn". "Navn"
sagde til vidnet, at han ville tale med Forurettede.

Det kan ikke efter bevisførelsen lægges til grund, at Tiltalte 1 har slået flere
gan-ge eller har udtalt trusler, herunder om betydelig skade på gods, som
anført i anklageskriftet.

Tiltalte 1 er i dette omfang skyldig i overensstemmelse med anklageskrif-tet
i forhold 1.

Der er ikke efter bevisførelsen ført det til domfældelse i en straffesag fornød-
ne bevis for, at Tiltalte 2 var tilstede under episoden, hvorfor Tiltalte 2
frifindes i dette forhold.

Vedrørende forhold 2:
Tiltalte 1 har forklaret, at hun var i området den pågældende dag. Hun var
sam-men med flere andre. Disse personer skulle hente penge, som
Forurettedes kone ville betale for vidnets ydelser aftenen i forvejen. Da
personerne kom tilbage havde de blandt andet et maleri under armen.

Vidne 3 har forklaret, at hun så to mænd løbe fra huset over græsset til en
ventende bil, hvori der sad en dame. Det var en lille bil i en lys farve. Den
ene mand havde en kuffert og en rød elguitar i hænderne. Den ene mand var
spinkel af bygning og den anden var en større mand, som havde længere hår.

Det kan efter bevisførelsen lægges til grund, at indbruddet i Forurettedes hus
er begået ved brug af rette nøgle.

Det er på denne baggrund ubetænkeligt at lægge til grund, at Tiltalte 1 er
skyldig i overensstemmelse med anklageskriftet, dog ikke i at have udøvet
hærværk, idet hun var i besiddelse af rette nøgle til Forurettedes hus.

Der er ikke efter bevisførelsen ført det til domfældelse i en straffesag fornød-
ne bevis for, at Tiltalte 2 var tilstede under episoden, hvorfor Tiltalte 2
frifindes i dette forhold. Der er herved henset til Vidne 3's beskrivelse af
gerningsmændene og henset til de af Tiltalte 2 fremlagte arbejdssedler, som
indi-



side 4

kerer at han har været på arbejde den pågældende dag, og som politiet ikke
nærmere har efterforsket rigtigheden af.

Vedrørende forhold 3:
Efter fundet af amfetaminen i Tiltalte 2's fryser er det ubetænkeligt at lægge
til grund, at amfetaminen tilhører ham. Henset alene til mængden finder
retten det ubetænkeligt at lægge til grund, at amfetaminen var besiddet med
henblik på videresalg. Det forhold, at der ikke er fundet tekniske spor på
posen med amfetamin, regnskaber om handel med amfetamin eller beskeder
på Tiltalte 2's mobiltelefon, der indikerer handel med amfetamin, kan ikke
føre til et andet resultat. Der er herved også henset til, at Tiltalte 2 ikke har
villet oplyse navnet på den kvindelige person, som han har oplyst skulle
være ejer af amfetaminen i fryseren.

Straffen fastsættes for så vidt angår Tiltalte 1 til fængsel i 6 måneder, jf.
straffelovens § 260, stk. 1, nr. 1, jf. § 21 og § 285, stk. 1 jf. § 276 a.

2 måneder af straffen skal afsones nu.

Resten af straffen skal ikke afsones, hvis tiltalte overholder de betingelser,
som er angivet nedenfor, jf. straffelovens § 58, stk. 1.

Retten har ved strafudmålingen lagt vægt på, at Tiltalte 1 i forhold 1 på grov
vis har udnyttet en svagelig person og at forholdet er begået på forurettedes
hjemme adresse. Der er endvidere henset til Tiltalte 1's personlige forhold
sam-menholdt med den tid som er gået siden forholdet blev begået og som
ikke kan tilregnes hende, hvorfor det undtagelsesvist er fundet forsvarligt at
gøre en del af straffen betinget.

Straffen fastsættes for så vidt angår Tiltalte 2 til fængsel i 3 må-neder, jf.
straffelovens § 191, stk. 2, jf. stk. 1, jf. lov om euforiserende stoffer § 1, stk.
3, jf. § 3, stk. 1, jf. bekendtgørelse om euforiserende stoffer § 3, stk. 2, jf. §
27, stk. 1, jf. stk. 2, jf. bilag 1, liste B, nr. 16.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 56, stk. 1.

Retten har ved strafudmålingen henset til sagens karakter og det oplyste om
Tiltalte 2's gode personlige forhold. Der er endvidere henset til den tid som
er gå-et siden forholdet blev begået og som ikke kan tilregnes ham, hvorfor
det undtagelsesvist er fundet forsvarligt at gøre straffen betinget.

Retten tager påstanden om konfiskation til følge, jf. straffelovens § 75, stk.
2.

Retten tager erstatningspåstanden til følge som nedenfor bestemt.

Thi kendes for ret:



side 5

Tiltalte 1 skal straffes med fængsel i 6 måneder.

2 måneder af straffen skal afsones nu. Resten af straffen skal ikke afsones,
hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

Tiltalte 2 skal straffes med fængsel i 3 måneder.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

Hos Tiltalte 2 konfiskeres 52,10 gram amfetamin.

De tiltalte skal betale de dem vedrørende sagsomkostninger.

Tiltalte 1 skal inden 14 dage til Forurettede, Adresse 1, By betale 4.515 kr.
med tillæg af procesrente fra den 29. juni 2021.

Dommer